32006D0717
L 294/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 септември 2006 година
за определяне на код и стандартни правила за преобразуване във форма, подходяща за машинно четене, на данните от основните изследвания на площите с лозя
(нотифицирано под номер C(2006) 3881)
(кодифицирана версия)
(2006/717/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 357/79 на Съвета от 5 февруари 1979 г. относно статистическите изследвания за площите с лозя (1), и по-специално член 4, параграфи 2 и 4, и член 6, параграф 7 от него,
като има предвид, че:
(1)
Решение 79/491/EИО на Комисията от 17 май 1979 г. за определяне на код и стандартни правила за преобразуване във форма, подходяща за машинно четене, на данните от основните изследвания на площите с лозя (2) бе неколкократно съществено изменяно (3). В интерес на по-голямата яснота и рационалност следва да се извърши кодифициране на споменатото решение.
(2)
Регламент (ЕИО) № 357/79 изисква от държавите-членки да представят на Комисията информацията, събрана в рамките на основните изследвания на площите с лозя, под формата на списък с таблици, в разбивки по географски единици, които следва да бъдат определени съгласно процедурата, установена в член 8 от посочения регламент, т.е. с решение на Комисията след предоставяне на становището на Постоянния комитет за земеделска статистика.
(3)
Държавите-членки, които обработват електронно резултатите от техните изследвания на площите с лозя, следва да представят тези резултати на Комисията във форма, подходяща за машинно четене. Тези кодове за предаване на резултатите от изследванията се определят също в съответствие с процедурата, предвидена в член 8 от Регламент (ЕИО) № 357/79.
(4)
Мерките, предвидени в настоящото решение, са в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
Формата, подходяща за машинно четене, за предаване на данните, предвидени в член 2 от Регламент (ЕИО) № 357/79, от тези държавите-членки, които обработват електронно резултатите от техните изследвания, е магнитна лента.
Член 2
Кодовете и правилата, определящи преобразуването върху магнитна лента на данните, предвидени в член 2 от Регламент (ЕИО) № 357/79, са посочени в приложения I, II и III към настоящото решение.
Член 3
Решение 79/491/EИО се отменя.
Позоваванията на отмененото решение следва да се тълкуват като позовавания на настоящото решение и да се четат в съответствие с таблицата за съответствията, дадена в приложение V.
Член 4
Адресати на настоящото решение са държавите-членки.
Съставено в Брюксел на 4 септември 2006 година.